jednodnevni izlet na Velebit

MAJSTORSKOM CESTOM

884-2023

*Majstorska cesta izgrađena je davne 1832. godine na inicijativu Hasburške Monarhije sa namjerom da skreti put do Zadra i Dalmacije i na taj način ubrza poštanski i trgovački promet. Trasa ceste položena je znalački i maštovito te besprijekorno i iznimno solidno izvedena. Nikad nije osuvremenjivana pa je gotovo svoj cijeli izgled i prateća građevinska oprema ceste od oko 40 km. dužine, ista kao pred dva stoljeća. Cesta se uspinje kroz surovu kamenu pustoš padina južnog Velebita, prolazi podno Tulovih greda te uspevši se do 1048 m.n.m, spušta kroz šumovite padine Velebita na Ličku stranu. Zbog svega navedenog, vožnja Majstorskom cestom izniman je doživljaj i pravi romantični vremeplov.*

**POLAZAK: 20.05.2023. (subota) u 8,00 sati iz Sukoišanske ulice u Splitu**

Vožnja autocestom do Masliničkog mosta. Silaz s autoceste i nastavak vožnje prema Obrovcu te skretanje prema Majstorskoj cesti. Tu Majstorska cesta započinje svoj dug i zavojiti put preko krševite velebitske barijere uspinjući se prema Tulovim gredama. Uz nekoliko usputnih stajanja s kojih se vide Karinsko i Novigradsko more, Ravni kotari, oba Maslinička mosta, pa i mnogo toga drugog zanimljivog uz samu cestu, dolazimo do cestovnog prijevoja Mali Halan, na 1048. m.n.m., od kud se otvara pogled na Liku. Nastavak vožnje ličkom stranom Majstorske ceste do mjesta Sv. Rok. Ručak (mesni menu) i slobodno vrijeme za šetnju i uživanje u prirodnim ljepotama Velebita. Svakako treba otići do Vrila mudrosti. Razne se legende vežu uz izvor, ali jedna kaže: *tko se napije s vrila*, *postaje mudriji*.

U poslijepodnevne sate polazak za Split i dolazak na početnu stanicu u predvečernje sate.

**CIJENA IZLETA: 45,00 €/339,05 kn**

na bazi min. 40 putnika

**PUTOKAZI SPLIT, Mažuranićevo šetalište 14, tel: 021/455-038, R.V. 9,00 – 13,00 sati**

**mob: 098/448-178, www.putokazi-split.com; e-mail: putokazi@yahoo.co.uk**

ID COD: HR-AB-21060271971